[image: Fondo negro con letras blancas

Descripción generada automáticamente con confianza media]





Plec de Prescripcions tècniques per la contractació del subministrament, i instal·lació d’un equip de radiologia a l’entitat Salut Catalunya Central - Hospital de Berga (SCC)

1. [bookmark: _Toc109747050]Objecte del contracte
[bookmark: _Hlk109745369]L’objecte del contracte és el subministrament i instal·lació d’un equip de radiologia digital robotitzada amb telemetries a l’entitat Salut Catalunya Central - Hospital de Berga (SCC).

El subministrament i instal·lació s’efectuarà segons els requeriments i les condicions que s’especifiquen en aquest Plec de condicions tècniques, així com en el corresponent plec de clàusules administratives particulars.

El plec d’especificacions tècniques de la licitació està format per:
· El present document de condicions tècniques generals.
· Les fitxes tècniques corresponents a cadascun dels articles objecte de la licitació.
· Condicions de garantia i d’instal·lació.
· Condicions de muntatge i plànols (si s’escau)
·  Plec de manteniment integral.

2. [bookmark: _Toc109747051]Condicions generals
L’equip a subministrar haurà de complir o excedir les especificacions, composició i característiques establertes com a mínimes en el present Plec de prescripcions tècniques.
L’equip ha d’estar homologat i complir els requisits exigits per la reglamentació oficial d’Indústria, i presentar el marcatge acreditatiu de la CE incorporat, segons s’indica en la reglamentació vigent.
Tots els articles ofertats han de ser nous; no s’acceptaran articles, components i/o accessoris de segona mà o que hagin estat prèviament utilitzats en una demostració.
Les empreses ofertants hauran d'exposar les seves propostes de manera inequívoca, satisfent plenament la totalitat dels requeriments establerts en el present plec i, s'han de comprometre a donar ple compliment a aquests requisits, fins i tot en aquells aspectes que no estiguin explícitament expressats en les seves ofertes.
A fi de facilitar el procés d'avaluació i selecció, les propostes tècniques hauran d'expressar el compliment de cadascuna de les característiques establertes com a mínimes en el present plec i indicar clarament aquelles que superin els requeriments mínims, expressant-les en les mateixes unitats utilitzades en el plec, amb indicació expressa de la norma de referència per al mesurament. A tal fi, cal que complimentin l’Annex 1 d’aquest plec per tal de visualitzar les seves ofertes de manera inequívoca.
Així mateix, s'ha de proporcionar la màxima descripció de l'oferta, mitjançant dades tècniques, descriptives i funcionals, podent incorporar addicionalment, tota la informació que el licitador consideri d'interès per permetre realitzar una completa valoració del contingut i abast de la seva oferta.

3. [bookmark: _Toc109747052]Requeriments tècnics de l’equipament
3.1 [bookmark: _Toc109747053]Fitxa de característiques tècniques de l’article objecte de la licitació.
Les especificacions tècniques concretes de l’equip inclòs en la licitació es troben definides a l’Annex 1 document anomenat “Fitxa característiques tècniques” en format Microsoft Office Excel (*xls)
A la fitxa de característiques tècniques es detallen tots els requeriments tècnics que ha de complir l’article ofert, així com totes aquelles dades que els licitadors han d’informar i seran objecte de valoració i, si s’escau, aquelles altres dades que cal informar, tot i no ser objecte de valoració.

La complementació de la fitxa tècnica és necessària per tal que el licitador acrediti el compliment de les característiques obligatòries requerides, indicant per cadascuna, les dades següents:
· A la columna “Característiques específiques” Cal afegir una breu descripció i els valors, rangs o quantitats que demana cada ítem de la fitxa tècnica.
· A la columna “Índex documental” i per a cadascuna de les corresponents files, caldrà d’especificar la ubicació exacta a la documentació acreditativa aportada (full, apartat, etc) on es troba la informació de les característiques tècniques del producte ofertat així com. Si es requereix, el servei tècnic i les condicions de manteniment ofertats (per exemple: catàleg del producte pàg. XX del document memòria tècnica...)

L’incompliment per part del licitador d’una característica d’obligat compliment i així identificada és causa d’exclusió de la licitació. 

Les ofertes tècniques que no presentin les fitxes amb l’indexat on consten les acreditacions del compliment de les característiques requerides no seran valorades i per tant seran desestimades.

3.2 [bookmark: _Toc109747054]Justificació del compliment del requeriment o prestació sol·licitada
Com ja s’ha indicat, la complementació de la fitxa tècnica és necessària per tal d’indicar el compliment o no d’una característica requerida, i especificar en quin apartat de la resta de documentació es troba la informació necessària. En aquest sentit, és important, remarcar que la mera indicació afirmativa o negativa d’una prestació, sense la corresponent informació i justificació de la mateixa en la documentació que integra la proposta, es considerarà com a incompliment o manca d’informació, amb les conseqüències que això comporti als efectes de l’admissió o inadmissió de la proposta, o la no valoració d’aquella prestació.


Juntament amb les fitxes tècniques, s’haurà de presentar la següent documentació:
· Memòria tècnica de cadascun dels articles i/o lots oferts, indicant els materials i/o composició, la marca, el model i número de referència, i altres dades exigides a la fitxa tècnica, amb els corresponents catàlegs o altra documentació gràfica dels productes oferts.
· Document descriptiu de les dades de servei tècnic durant el període de garantia, manteniment i reposició dels articles i/o lots oferts, per als productes on així s’indiqui en la seva fitxa tècnica.
Pel que fa a les condicions de garantia, els licitadors podran optar per ampliar el termini de garantia comercial respecte al mínim previst en el quadre de característiques del contracte, expressant-ho únicament en el sobre C, juntament amb l’oferta econòmica, mai en el sobre B, donat que comportaria l’exclusió del producte de la licitació.
· Restant documentació: condicions de muntatge, instal·lació i altra informació dels productes, quan així es requereixi en la fitxa tècnica corresponent.

Tota la documentació aportada haurà de ser en llengua catalana o castellana; quan es presentin documents en altres idiomes, s’hauran d’acompanyar de la seva corresponent traducció a alguna de les llengües esmentades; en cas contrari, s’entendran com a no presentats.

4. [bookmark: _Toc109747055]T1 Condicions de Garantia, reposició i formació

DURANT EL PERÍODE DE GARANTIA LEGAL
D’acord amb l’article 120 del RDL 1/2007, de 16 de novembre, pel qual s’aprova el text refós d ela Llei General per a la Defensa dels Consumidors i Usuaris i altres lleis complementàries, s’estableix un termini legal de garantia per a respondre dels vicis o defectes dels equips/productes subministrats de 3 anys. 

El termini legal de garantia de l’equip començarà a comptar a partir de la data de posada en marxa de l’equip, prèvia acceptació per escrit de SCC. 

Durant el període de garantia legal aniran a càrrec de l’adjudicatari, incloent el cost del material, mà d’obra i desplaçaments, el següent: 

· La substitució de l’equip quan aquest presenti vicis o defectes, ja sigui dels materials o del funcionament. 
· La reparació o la substitució de les parts defectuoses. 

DURANT EL PERÍODE DE GARANTIA COMERCIAL
El termini mínim de garantia comercial de l'equip és de 2 anys, i començarà a comptar a partir de la data de recepció de l’equip, prèvia acceptació per escrit del centre destinatari del mateix (d’ara endavant Centre).
Durant el període de garantia aniran a càrrec de l’adjudicatari de l’equip (incloent el cost del material, mà d’obra i desplaçaments):
· 1 La substitució de l'equip quan aquest presenti vicis o defectes (ja sigui dels materials o del funcionament).
· 2 La reparació o la substitució de les parts defectuoses.
· 3 Manteniment preventiu de l'equip: l’adjudicatari haurà de realitzar el manteniment preventiu d’acord amb les condicions establertes al document del PCTP per al Manteniment Integral, inclòs en l’Annex 2.

Així mateix, cal detallar en l’oferta tècnica el Servei tècnic ofert:
· Horari d'atenció del servei tècnic en dies laborables/festius.
· Relació de la ubicació dels serveis tècnics (Catalunya) destinat a l’equip adjudicat: adreça, telèfon, nombre de tècnics, etc.
· Temps de disponibilitat de l'equip, mesurat en nombre real d’assistències respecte de les peticions efectuades: mínim exigit 95%.
· Temps de resposta, màxim 24 hores presència física.
· Temps de resolució de l’avaria 72 hores.

REPOSICIÓ
El proveïdor ha de garantir la reposició de les diferents parts del producte durant un període mínim de deu anys a comptar des de la data de recepció de l’equip, llevat que s’indiquin uns requeriments diferents en la fitxa tècnica corresponent.

DOCUMENTACIÓ TÈCNICA COMPLEMENTÀRIA

Amb el subministrament de l'equip, el proveïdor ha d'incloure la següent documentació redactada en català:
· 2 manuals complets d'instruccions de funcionament amb totes les possibles utilitzacions de les seves diferents parts, incloent-hi preparació, posada en marxa, precaucions i mesures en cas d'avaries.
· 1 manual tècnic i de manteniment complet, incloent instruccions de manteniment preventiu, instruccions de manteniment correctiu, relació d’avaries més usuals i llur solució, codi dels indicatius d’error, plànols i esquemes, relació de components i recanvis (amb núm. De referència) i detall del muntatge dels accessoris i recanvis
· 1 manual d’instal·lació, amb totes les instruccions de regulació, incloses les instruccions de muntatge d'accessoris i la seva aplicació, per als equips que tenen preinstal·lació, requereixen obra o connexions especials.

FORMACIÓ
El proveïdor es compromet a formar adequadament al personal assistencial, de manteniment i d’electromedicina del Centre (tots el torns) mitjançant cursets i documentació tècnica adient.
Les despeses corresponents van a càrrec de l’adjudicatari i la formació s'ha de fer en el propi centre sanitari. L’horari de formació el proposarà el Centre.

Cal incloure a l’oferta tècnica un programa de formació indicant la durada i el contingut d’aquest.

	El termini de garantia i els preus de manteniment preventiu i de manteniment integral oferts han de figurar exclusivament en el sobre C de documentació (annex C). La inclusió de tota o part d’aquesta informació en la documentació del sobre B comportarà l’exclusió del producte de la licitació.



5. [bookmark: _Toc109747056]T2. Condicions de lliurament i instal·lació

L’empresa adjudicatària es farà càrrec de l’actualització dels equips si en el moment de lliurament hi ha hagut un canvi tecnològic, de forma que l’equip lliurat sigui la versió més actualitzada existent al mercat, si s’escau. 

L’empresa adjudicatària s’ha de fer càrrec de la retirada dels embalatges i la neteja de les àrees on es lliurin o instal·lin els equips, així com de la reparació dels desperfectes que es puguin produir com a conseqüència d’aquestes accions.

L’oferta ha de preveure la instal·lació completa dels equips, incloses totes les actuacions i gestions que puguin ser necessàries a fi de deixar els seus productes en perfecte estat de funcionament i completament integrats amb la resta de l'equipament del centre destinatari.

Per als equips que requereixin instal·lació, aquesta es farà seguint les indicacions del Servei de Manteniment i Projectes de SCC, en les fases d’execució que siguin precises amb l’objecte de minimitzar l’afectació assistencial del centre.

L’empresa adjudicatària, si s’escau, subministrarà el fungible necessari per a l'inici de l'activitat d'un mes, llevat que s'indiquin uns requeriments diferents a la fitxa tècnica corresponent.

La integració de l'equip en la xarxa de l’Hospital de Berga es farà seguint les indicacions del Responsable de seguiment del contracte.

Es contracta aquest equipament en condicions de “claus en mà” per la qual cosa no s'assumirà cap despesa ni actuació que pugui resultar necessària per la correcta instal·lació i posada en marxa dels equips. Estan inclosos tots els treballs d’adequació per deixar l’aparell perfectament instal·lat i funcionant d’acord amb les directrius del Responsable de Manteniment i Obres de SCC.  

Tots els licitadors hauran de presentar junt amb l’oferta una proposta real d’implantació dels equips, descripció i planning dels treballs a realitzar per la correcta implantació dels equips així com els mitjans destinats a l’obra.

L’oferta ha de preveure la instal·lació completa dels equips, incloses totes les actuacions i gestions que puguin ser necessàries a fi de deixar els productes en perfecte estat de funcionament i completament integrats amb la resta de l'equipament del centre destinatari. Incloent tot l’abast d’actuacions descrites a l’annex 3 Fitxa sala Radiologia, on s’instal·larà l’equip de radiologia digital robotitzada amb telemetries i tot l’abast d’actuacions descrites a l’annex 4 Fitxa sales Control, Revelat i Vestíbul.

L’oferta ha de preveure tancaments i adequacions provisionals necessàries per fases, amb l’objecte que mentre es realitzin les obres d’instal·lació del nou equip de radiologia digital robotitzat, o les adequacions descrites en les diferents sales, hi ha d’haver sempre un equip de radiologia en servei per atendre les proves diagnòstiques que sorgeixin. Pel disseny de tancaments provisionals es requereix tenir habilitat l’accés a la sala de control i informes des del vestíbul, no és problemàtic que el tancament provisional impedeixi la circulació entre l’espai de control i informes i la sala de mamografies.

